প্রসঙ্গত, মানবসৃষ্ট অথবা প্রাকৃতিক ভাবে ঘটে যাওয়া অনেক বিপদজনক ব্যাপারই আমাদের চোখে ধরা পরে, যা প্রায় নিশ্চিতই জনসাধারণের দুর্ঘটনার কবলে পতিত হওয়ার আশঙ্খা থাকে। তদুপরি শক্তি বা ক্ষমতা থাকা সত্বেও শুধুমাত্র ইচ্ছার অভাবে প্রায় সবাই সেটা এড়িয়ে চলে। প্রক্ষান্তরে কিছু মানুষের অন্য সবার মত শক্তি বা ক্ষমতা না থাকলেও শুধুমাত্র ইচ্ছা শক্তি পুঁজি করে সমাজকে আলোকিত করে চলেছেন। এই প্রেক্ষাপট অবলম্বনে ‘ব্যাংকক থিয়েটার ফেস্টিভ্যাল-২০১৮’ তে মূকাভিনয় প্রযোজনা ‘দ্যা ব্লাইন্ড পার্স্পেক্টিভ’-এর মঞ্চায়ন হতে যাচ্ছে। প্রযোজনাটি নির্দেশনা দিয়েছেন তানভীর শেখ এবং ক্রিয়েটিভ কনসালটেন্ট হিসাবে কাজ করেছেন বিশিষ্ট মূকাভিনেতা ও সংগঠক রাজ ঘোষ এবং প্রযোজনা ব্যবস্থাপনার দ্বায়িত্ব পালন করছেন রেজাউল মাওলা নাবলু।